23. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 42118 της 25 Απρ. / 13 Μαϊου  1961  (ΦΕΚ Β' 151) Περί συμπληρώσεως της υπ' αριθ. 48171 από 21.9.1957 κοινής αποφάσεως Υπουργών Εσωτερικών και Οικονομικών «περί καθορισμού των όρων προσλήψεως και των αποδοχών του επί συμβάσει εργασίας ιδιωτικού δικαίου προσωπικού των Νομαρχιακών Ταμείων». Έχοντες υπ'΄όψιν : 1.Το άρθρ. 3 του από 8/13 Μαϊου 1957 Β.Δ/τος "περί ορισμού και διαρθρώσεως θέσεων προσωπικού των κατά το Ν.Δ. 3620/1956 Νομαρχιακών Ταμείων" (ΦΕΚ 84/1957 Αον),ως ετροποποιήθη διά του υπ' αριθ. 495 από 25.6.60 Β.Δ/τος (ΦΕΚ 108/60 Αον). 2.Την υπ' αριθ. 1178 από 20.6.1957 πράξιν του Υπουργικού Συμβουλίου, δι' ης παρεσχέθη η έγκρισις προσλήψεως παρ' εκάστω Νομαρχιακώ Ταμείω του εν άρθρ. 3 του προμνησθέντος Β.Δ/τος οριζομένου προσωπικού επί συμβάσει εργασίας ιδιωτικού δικαίου. 3.Την υπ' αριθ. 48171 από 21.9.1957 κοινήν απόφασιν των Υπουργών Εσωτερικών και Οικονομικών (ΦΕΚ 272/1957 Βον) "περί καθορισμού των όρων  προσλήψεως και των αποδοχών του κατ' άρθρ. 3 του από 8/13.5.1957 Β.Δ/τος επί συμβάσει εργασίας ιδιωτικού δικαίου προσωπικού των Νομαρχιακών Ταμείων" ως ετροποποιήθη και συνεπληρώθη μεταγενεστέρως. 4.Το γεγονός ότι ένια Νομαρχιακά Ταμεία εφωδιάσθησαν δι' επιβατικού αυτοκινήτου προς τον σκοπόν καλύψεως των μεταφορικών αναγκών των διά την κίνησιν  του οποίου προσέλαβον οδηγόν επί συμβάσει εργασίας ιδιωτικού δικαίου ωρισμένου χρόνου, του ημερομισθίου και των λοιπών απολαυών του μη καθωρισθέντων διά της ανωτέρω Υπουργικής αποφάσεως, αποφασίζομεν : Συμπληρούντες την παρ. 3 της υπ' αριθ. 48171/ 21.9.57 αποφάσεως ημών υπό τον τίτλον "Αποδοχαί προσωπικού (ημερομίσθια), καθορίζομεν το ημερομίσθιον του οδηγού του επιβατικού αυτοκινήτου των Νομαρχιακών Ταμείων εις δραχ. 65,40, κατ' εφαρμογήν της υπ΄ αριθ. 52/60 αποφάσεως του Π.Δ.Δ.Δ. Αθηνών, κατατεθείσης εις το Ειρηνοδικείον Αθηνών διά της υπ' αριθ. 20/10.2.61 πράξεως καταθέσεως. Το ημερομίσθιον τούτο προσαυξάνεται διά των ακολούθων επιδομάτων : α) Δι' επιδόματος πολυετούς υπηρεσίας εκ 5% δι' εκάστην τριετίαν πραγματικής υπηρεσίας ή προϋπηρεσίας παρά τω αυτώ ή διαφόροις εργοδόταις από της αποκτήσεως του διπλώματος οδηγού αυτοκινήτου και μέχρι συμπληρώσεως 3 τριετιών, και β) δι' επιδόματος    συζύγου   εκ ποσοστού 10% το οποίον (Αντί της σελ. 214,401)  Σελ. 214,401(α) 182-13 Νομαρχιακά Ταμεία 2.Γ.ε.23 παύει χοργούμενον εν περιπτώσει χηρείας ή διαζεύξεως. Τα ημερομίσθια του εν λόγω προσωπικού δεν δύνανται να υπερβαίνουσι τα 26 μηνιαίως. Νοείται δε ημερομίσθιον η πλήρης απασχόλησης επί οκτάωρον ημερησίως. Οι εν λόγω οδηγοί επιβατικών αυτοκινήτων απασχολούμενοι κατά τας Κυριακάς και τας Νόμω καθορισμένας εξαιρεσίμους εορτάς δικαιούνται προσαυξήσεως εξ 75% επί του ημερομισθίου αυτών. Εις τους εξερχομένους της έδρας των προς εκτέλεσιν υπηρεσίας οδηγούς επιβατικών αυτοκινήτων παρέχεται δι’ εκάστην ημέραν εργασίας μετά διανυκτερεύσεως πρόσθετος αποζημίωσις δραχ. 68, μη δικαιουμένων οιασδήποτε ετέρας εκτός έδρας αποζημιώσεως. Ομοίως συντρεχούσης ανάγκης δύνανται οι ανωτέρω οδηγοί επιβατικών αυτοκινήτων να παρατείνωσιν την εργασίαν των και πέραν του οκταώρου (καθ’ υπερωρίαν), ουχί όμως και πέραν του επιτρεπομένου ανωτάτου ορίου υπερωριών. Η εν λόγω υπερωριακή εργασία θα πραγματοποιήται κατόπιν αδείας της οικείας Επιθεωρήσεως Εργασίας ή Επόπτου Εργασίας η δε αμοιβή έσται η αναλογούσα καθ΄ώραν αμοιβή, ηυξημένη κατά 25% δια τας πρώτας εξήκοντα ώρας ετησίως, κατά 50% δια τας από 60-120 ώρας ετησίως και κατά 75% δια τας πέραν των 120 ωρών ετησίως. Η παρούσα ισχύει από της δημοσιεύσεως ταύτης δια της Εφημερίδος της Κυβερνήσεως. 